Volumfestivalen

Volumfestivalen var en kulturfestival i Elverum som rommet musikk, litteratur, kunst, scenekunst og film. Festivalen var en arena for både studerende, nyetablerte og profesjonelle kunstnere og kulturformidlere med tilknytning til Hedmark. Festivalen ble først arrangert i 2003 og i 2009 ble den et årlig arrangement. I 2019 ble det annonsert at festivalen ikke ville bli arrangert igjen fordi det ikke lenger var interesse for arrangementet. 

Festivalen ble drevet på frivillig basis av unge folk fra rundt om i Hedmark. Volumfestivalen mottok i 2010 Elverum kommunes kulturpris.Glåmdalen - Nok volum på Volumfestivalen

 Arrangement 
Volumfestivalen ble første gang arrangert i Elvarheimsparken og rundt ti andre arenaer i Elverum sentrum i 2003. Festivalen ble startet opp i 2003, og ble arrangert annenhvert år fram til 2009, hvor det ble en årlig festival. I 2011 hadde festivalen om lag 1 600 besøkende Østlendingen: - Tidenes Volumfestival, og i 2012 passerte besøkstallet 2 000.

Festivalen rommet også seminarer, handelsmarked og et eget segment for barn, Lavt Volum.

 Volumstipendet 
I samarbeid med Sparebank1 Østlandet, delte festivalen ut Volumstipendet til kulturaktører fra Hedmark som festivalen har tro på. Stipendet ble utdelt til:

 2018: Robin Andreas Thorsvik (musiker fra Ridabu), Tøri Gjendal (kunstner fra Hamar) og Heidi Toini Øieren (skuespiller fra Elverum) 

 2017: Nora Aschim (forfatter fra Hamar), Silje Eugenie Strande Øktner (kunstner fra Sør-Odal) og Marja Mortensson (musiker fra Engerdal)

 2016: Hallvard Bonden (musiker fra Elverum), ps:DanceCrew (dansegruppe fra Hamar) og Kamilla Langeland (kunstner fra Grue)

 2015: Hans Ola Østby (forfatter fra Trysil), Hedda Roterud Amundsen (kunstner fra Moelv) og Anders Killerud (musiker fra Hamar)

 2014: Karin Midgard (scenekunstner og danser fra Ottestad), Simen Mitlid (musiker fra Os) og Johannes Borchgrevink Hansen (kunstner fra Finnskogen)
 2013: Ellen Brekken (musiker fra Tynset), Kristin Fridtun (forfatter fra Elverum) og Synne Øverland Knudsen (regissør og produsent fra Elverum)

2012: Sara Li Stensrud (forfatter og dramatiker fra Hamar), Andreas Reiten Westhagen (musiker fra Elverum) og Anita Løkken Evensen (illustratør fra Hamar)Østlendingen: Volumstipend til Westhagen.
2011: Hans Hulbækmo (musiker fra Tolga), Markus Li Stensrud (kunstner fra Hamar) og Sturla Rui (forfatter, dramatiker og skuespiller fra Hamar)Østlendingen: - Flinke til å løfte fram talenter.
2010: Anna Ree (skuespiller fra Hamar)

 Nøkkelpersoner pr. 2013
Styreleder: Terje Røe
Leder: Mari Nøren Stenersen
Økonomiansvarlig: Lars-Ivar Hoelstad

 Referanser 

Eksterne lenker

 Volumfestivalen på Facebook

Kategori:Musikkfestivaler i Innlandet
Kategori:Repeterende arrangementer etablert i 2003
Kategori:Filmfestivaler i Norge
Kategori:Kultur i Elverum
Kategori:Elverums historie